CELEX: 52017PC0557
Language: da
Date: 2017-10-02 00:00:00
Title: Henstilling med henblik på RÅDETS AFGØRELSE om bemyndigelse af Europa-Kommissionen til at forhandle om en aftale med Cariforumlandene om beskyttelse af geografiske betegnelser på grundlag af artikel 145 i den økonomiske partnerskabsaftale Cariforum-EU

EUROPA-KOMMISSIONEN
            Bruxelles, den 2.10.2017
            COM(2017) 557 final
            Henstilling med henblik på
            RÅDETS AFGØRELSE
            om bemyndigelse af Europa-Kommissionen til at forhandle om en aftale med Cariforumlandene om beskyttelse af geografiske betegnelser på grundlag af artikel 145 i den økonomiske partnerskabsaftale Cariforum-EU
            
               
         
         
            
               BEGRUNDELSE
            
            
               
                  Ved den økonomiske partnerskabsaftale (ØPA) Cariforum–EU, kapitel 2, afdeling 2 "intellektuel ejendomsret", artikel 145
                     1
                  , fastsættes niveauet for beskyttelse af geografiske betegnelser, beskyttelsens varighed og andre parametre. Der er dog ikke udarbejdet nogen liste over beskyttede geografiske betegnelser i henhold til aftalen. Derfor indeholder ØPA'ens artikel 145 også en rendezvousklausul, i henhold til hvilket parterne skal færdiggøre bestemmelserne vedrørende geografiske betegnelser og udarbejde en liste over beskyttede geografiske betegnelser.
               
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Ifølge Cariforum-EU-ØPA'en skal parterne færdiggøre bestemmelserne i ordningen til beskyttelse af geografiske betegnelser, herunder ved at udarbejde en liste over beskyttede betegnelser. Økonomiske partnerskabsaftaler er i overensstemmelse med de gældende bestemmelser i Unionens fælles handelspolitik.
               
            
            
               •Sammenhæng med de gældende regler på samme område
            
            
               
                  Ikke relevant.
               
            
            
               •Sammenhæng med Unionens politik på andre områder
            
            
               
                  Ikke relevant.
               
            
            
               2.RETSGRUNDLAG, NÆRHEDSPRINCIPPET OG PROPOTIONALITETSPRINCIPPET
            
            
               •Retsgrundlag
            
            
               
                  Retsgrundlaget for denne foranstaltning er artikel 218 i traktaten om Den Europæiske Unions funktionsmåde (TEUF). 
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Ikke relevant. I henhold til artikel 3 i TEUF falder den fælles handelspolitik ind under Unionens enekompetence.
               
            
            
               •Proportionalitetsprincippet
            
            
               
                  Henstillingen med henblik på Rådets afgørelse overholder de bestemmelser, der allerede er fastsat i ØPA'en. De væsentlige tilføjelser er listen over beskyttede geografiske betegnelser og bestemmelserne vedrørende samarbejdsprocedurer. Dette er det nødvendige minimum, der kræves for at opfylde kravene i ØPA'en.
               
            
            
               •Valg af retsakt
            
            
               
                  Den valgte retsakt, en international aftale, er den eneste egnede retsakt til formålet.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
         
         
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant. 
               
            
            
            
               •Høringer af interesserede parter
            
            
               
                  Der er afholdt politiske høringer med medlemsstaterne og Europa-Parlamentet og gennem Rådets arbejdsgrupper og det relevante udvalg i Europa-Parlamentet. Høringen af Cariforumlandene og interesserede parter i EU fandt sted inden for Det Rådgivende Cariforum-EU-udvalg og via workshops og andre arrangementer med forbindelse til geografiske betegnelser (herunder messer og møder i producentsammenslutninger). 
               
            
            
               •Indhentning og brug af ekspertbistand
            
            
               Ikke relevant. 
            
            
               •Konsekvensanalyse
            
            
               
                  Der vil ikke blive foretaget nogen konsekvensanalyse for dette initiativ, da der ikke findes alternative politiske valgmuligheder. 
               
            
            
               •Målrettet regulering og forenkling
            
            
               
                  Ikke relevant. 
               
            
            
               •Grundlæggende rettigheder
            
            
               
                  I artikel 17, stk. 2, i EU’s charter om grundlæggende rettigheder fastsættes, at intellektuel ejendomsret skal beskyttes, og denne aftale vil bidrage til dette formål. 
               
            
            
               4.VIRKNINGER FOR BUDGETTET
            
            
               
                  Der forventes ingen budgetmæssige konsekvenser.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Aftalen vil blive gennemført inden for rammerne af den gældende ØPA, den vil anvende det udvalg og de procedurer, der allerede er fastlag heri, og de nærmere enkeltheder vil blive fastlagt i aftalen. 
               
            
            
               •Forklarende dokumenter (for direktiver)
            
            
               Ikke relevant. 
            
         
         
            
               •Nærmere redegørelse for de enkelte bestemmelser i forslaget
            
            
               
                  Ca. 180 geografiske betegnelser fra Unionen vil blive beskyttet mod misbrug og forfalskning i Cariforumlandene, og op til 30 geografiske betegnelser fra Cariforumlandene vil blive beskyttet i Unionen. Ved aftalen vil der blive foretaget regelmæssige ajourføringer af listen over beskyttede geografiske betegnelser med henblik på at sikre gensidig beskyttelse af nye geografiske betegnelser.
               
            
            
               Henstilling med henblik på
            
            
               RÅDETS AFGØRELSE
            
            
               om bemyndigelse af Europa-Kommissionen til at forhandle om en aftale med Cariforumlandene om beskyttelse af geografiske betegnelser på grundlag af artikel 145 i den økonomiske partnerskabsaftale Cariforum-EU
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 218, stk. 2 og 4,
            
            
               under henvisning til henstilling fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 145 i den økonomiske partnerskabsaftale Cariforum–EU skal parterne udarbejde en liste over beskyttede geografiske betegnelser såvel som yderligere oplysninger om ordningen til beskyttelse af dem i henhold til nævnte aftale.  
            
            
               (2)For at nå dette mål og sikre fuld virkning af artikel 145 i den økonomiske partnerskabsaftale Cariforum–EU er det nødvendigt, at Kommissionen fører forhandlinger med Cariforumlandene — 
            
            
               VEDTAGET DENNE AFGØRELSE: 
            
            
               Artikel 1
            
            
               Europa-Kommissionen bemyndiges hermed til at forhandle om en aftale med Cariforumlandene om beskyttelse af geografiske betegnelser på grundlag af artikel 145 i den økonomiske partnerskabsaftale Cariforum-EU, herunder om udarbejdelse af en liste over beskyttede geografiske betegnelser, i overensstemmelse med de forhandlingsdirektiver, der er anført i bilaget.
            
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Økonomisk partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, EUT L 289 af 30. oktober 2008, s. 3.  
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 2.10.2017
            COM(2017) 557 final
            BILAG
            til
            henstilling med henblik på RÅDETS AFGØRELSE
            om bemyndigelse af Europa-Kommissionen til at forhandle om en aftale med Cariforumlandene om beskyttelse af geografiske betegnelser på grundlag af artikel 145 i den økonomiske partnerskabsaftale Cariforum-EU
            
               
         
         
            
               BILAG
            
            
            
               Forhandlingsdirektiver med henblik på en aftale om geografiske betegnelser mellem Den Europæiske Union og Cariforumlandene 
            
            
            
               1.Kommissionen kan indlede forhandlinger med Cariforumlandene med henblik på at indgå en velafbalanceret aftale om beskyttelsen af geografiske betegnelser, som beskytter EU’s interesser og tager hensyn til Cariforumlandenes status som udviklingslande.
            
            
               2.Emnet for forhandlingerne er beskyttelsen af geografiske betegnelser for landbrugsprodukter og fiskevarer, fødevarer, vine, spiritus og andre alkoholiske drikkevarer i aftaleparternes respektive territorier.
            
            
               3.Ikkelandbrugsprodukter er ikke omfattet af disse forhandlingsdirektiver.
            
            
               4.Kommissionen fører forhandlingerne på grundlag af disse forhandlingsdirektiver under hensyntagen til særlig principperne og mekanismerne i traktaten om Den Europæiske Unions funktionsmåde og de forpligtelser, der følger af WTO's regler.